google/wiki40b huggingface dataset:
Finnmarksløpet

Finnmarksløpet er et trekkhundløp. Løpet er blitt arrangert hvert år siden 1981 av Alta trekkhundklubb. Etter hvert har løpet vokst i størrelse og fått internasjonal oppmerksomhet. I 2001 ble det dannet et eget selskap, Finnmarksløpet AS, for å ta seg av det økonomiske ved løpet. 
Finnmarksløpet består egentlig av tre løp: Begrenset klasse som er 500 km og som kjøres med inntil 8  hunder. Dette løpet foregår stort sett på Finnmarksvidda. Åpen klasse er på 1200 kilometer med maksimalt 14 hunder foran sleden. Dette løpet går tvers over Finnmark fylke, fra Alta til Kirkenes og tilbake. Juniorklasse på 205 km med maksimalt seks hunder arrangert siden 2014.
Start og målgang for begge løpene finner sted i Alta.

Historie

Første løp ble arrangert i 1981 med kun en klasse. Fra 1985 ble det to klasser, en begrenset klasse med 6 hunder og en åpen klasse. I 1992 ble åpen klasse begrenset til 12 hunder, og løypen utvidet til 1000 km. Begrenset klasse ble utvidet til 8 hunder og 600 km. I år 2000 ble åpen klasse utvidet til 14 hunder. I begrenset klasse ble distansen redusert til 500 km.
Fra 2003 ble løpstraseen omgjort slik at åpen klasse (FL1000) gikk via Tana til Kirkenes og tilbake til Alta. Finnmarksløpet opplevde et stort oppsving med denne endringen.

2010

Finnmarksløpet 2010 ble avholdt i tidsrommet 13. mars-20. mars for 30. gang, og Norges Hundekjørerforbund tildelte Finnmarksløpet NM i 8-spann 2010. NM tittelen gikk til Arnt Ola Skjerve som kom i mål på tiden 2 dager 3 timer og 59 minutter, og 2.-plass totalt på 500 kilometeren etter Ole Wingren fra Finland.
Kronprins Haakon var æresgjest og åpnet løpet. Han kjørte selv deler av veien til omstarten i Sorrisniva.

2012

I 2012 ble det påvist salmonellasmittede hunder i løpet. Finnmarksløpet har ikke selv gått ut med informasjon om denne potensielt dødelige sykdommen som kan ramme mennesker. Under løpet døde tre hunder, det var i en av disse smitten ble oppdaget. Det vil være rimelig å anta at en stor andel av hundene, deltakere, og personer rundt løpet, er blitt utsatt for salmonellasmitte.

2014

FL-Junior ble innført dette året med fire etapper og totalt 205 km.

2015

Ellentjern ble lagt til som sjekkpunkt dette året etter ønske fra flere deltakere om å ha et villmarkssjekkpunkt. Handlere eller publikum har ikke adgang til dette sjekkpunktet og deltakerne må ha med seg alt av nødvendig utstyr. Med denne endringen ble løpet forlenget til 1100 km.

2018

Åpen klasse ble forlenget til 1200 km.
Oslofjord Heimevernsdistrikt 01

Oslofjord Heimevernsdistrikt 01 er et distrikt i Heimevernet som har territorielt militært ansvar over fylkene Østfold og Vestfold. HV-01 består av distriktsstab, innsatskommando, forsterkingskommando og LUHV-kommandogruppe. Distriktsstaben er lokalisert på Rygge flystasjon.
Distriktets innsatsstyrke har navnet «Polar Bear VI». Navnet stammer fra en operasjon under andre verdenskrig som foregikk i Oslofjorden («Slepebåtaksjonen»).
Juvincourt-et-Damary

Befolkningsutvikling

Antall innbyggere i kommunen Juvincourt-et-Damary
Referanse: INSEE
Gunnar Garbo

Liv og virke

Faren Ingvald Garbo advarte i 1933 mot utviklingen i Tyskland. Ingvald Garbo deltok under okkupasjonen i motstandsarbeidet og begynte å lage ulovlige aviser som han distribuerte blant tyske soldater. Ingvald Garbo ble arrestert og henrettet i 1941 som en av de første. Den 17 år gamle Gunnar Garbo videreførte arbeidet, men måtte i 1944 flykte til Sverige.
Garbo var journalist i Bergens Tidende fra 1945 til 1954, deretter redaktør for Nidaros fram til 1957. Etter en kort ny periode i Bergens Tidende, ble han valgt inn på Stortinget. Han var medlem av bystyret i Bergen 1948–54 og i Trondheim 1956–57. Han hadde senere ulike verv innenfor FN-systemet. Han var underdirektør i Utenriksdepartementet fra 1975 til 1987 og deretter Norges ambassadør til Tanzania fram til 1992.
Garbo utga blant annet Makt og bistand (Spartacus Forlag 1993), Kampen om FN (PAF/Universitetsforlaget 1995) og Nu går jeg fra dere. En fars liv og død – fra krigens dager i Bergen (Eide Forlag 2000).
Garbo var i mange år medlem av Regjeringens nedrustningsutvalg. Han markerte seg i de senere år som en sterk forsvarer av FN, kritisk til Venstre og hevdet at «[partiet] har gått altfor langt til høyre»; til «økonomisk liberalisme»; og som motstander av NATOs «Out of Area»-strategi. Han var opprinnelig tilhenger av EU (EF), men skiftet senere standpunkt ble markert nei-mann.
Foran stortingsvalget 2009 uttalte Garbo at han ville stemme rødgrønt.
Garbo var gift med professor Birgit Brock-Utne.
Stavanger byarkiv

Historie

I januar 1967 ble Stavanger byarkiv formelt opprettet av bystyret og formannskapet som Stavanger kommunenes felles depot for eldre arkiver. Fem år senere ble Bjørn Utne ansatt som byens første byarkivar.
I 1973 flyttet byarkivet inn i nye lokaler i det tidligere Frue Meieri i Storgata 27. Lokalene var ikke egnet til arkivbruk, derfor flyttet byarkivet i 1988 til bibliotekets tidligere lokaler i rådhuset. I mellomtiden hadde Bodil Wold Johnsen tiltrådd som byarkivar (1980-2013).
I 1999 opprettet Stavanger kommune et Sentralarkiv, som hadde ansvar for arkivdanningen i kommunen. Alf Thorsen (1999-) ble ansatt som leder for denne avdelingen.
2014 ble Byarkivet og Sentralarkivet slått sammen under navnet Stavanger byarkiv. Sommeren 2017 flyttet byarkivet inn i Arkivenes hus på Ullandhaug sammen med Statsarkivet i Stavanger, Interkommunalt arkiv i Rogaland og Misjonsarkivet.

Dokumenter

I 2018 forvaltet Stavanger byarkiv ca. 10 000 hm arkiv inkl. kart og tegninger samt 1,5 mio fotografier. I tillegg finnes det også lydopptak og filmer i magasinene.
Informasjon om arkivene finner i arkivportalen.no
Stavanger byarkiv har digitalisert en del eldre materiale og publisert dokumentene på sin hjemmeside.
Argumentum ad baculum

Argumentum ad baculum, eller appell til trussel er en tankefeil som er et spesialtilfelle av 
argumentum ad consequentiam, eller "appell til konsekvens". Det går ut på å ved vold eller trusler om vold å forsøke å bringe noen til tro eller taushet.
Landnot

Landnot er et fiskeredskap, en type not (fiskeredskap) som alltid brukes ved land. Som andre nøter er landnoten et redskap som stenger fisken, og landet brukes sammen med noten til dette. Landnot er trolig den eldste type not, men er et redskap som brukes lite i dag.
Landnøter ble ofte brukt lokalt, og kunne være tilpasset den lokaliteten redskapet skulle brukes, en vik eller en våg.
Ei landnot var et stort og kostbart fiskeredskap. Ofte var nøter eid av flere i fellesskap gjennom et notlag. Et notlag kunne eie en eller flere landnøter med tilhørende notbåter, og gjerne en sjøbod, ei notbu, til å oppbevare redskapen i.
Ado Lyngep Atuarfia

Ado Lyngep Atuarfia er en skole i Aasiaat i Aasiaat kommune på vestkysten av Grønland.
Den ble opprettet i 1982, og er en kostskole for lettere psykisk utviklingshemmede og sent utviklede barn og unge. Kapasiteten er 14 elever, i alderen 14 til 21 år, og de har som mål å få disse til å kunne greie seg i hverdagen. De har også en observasjonsavdeling for barn fra 0 til 7 år.
Jungelkrigerne

Handling

Et team med kvinnelige fotomodeller skal på location i den mellomamerikanske jungelen. Flyet blir imidlertid skutt ned og kvinnene blir fanget av krigsherren og narkobaronen Cesar Santiago og hans private hær. Modellene er uforvarende kommet bort i en kjempemessig narkotikaplantasje som ledes den mystiske Cesar og hans halvgale søster Angel, som mishandler kvinnene. I det mafiaen ankommer for å hente kokainen setter kvinnene i gang en storstilt flukt som innbefatter en åpen krig med narkobaronens hær. Det oppstår full panikk der alle mer eller mindre skyter på alle.

Om filmen

Den amerikanske filmkritikeren Leonard Maltin gav den 1,5 av 4 stjerner.
Filmen ble satt opp på norske kinoer sommeren 1984 og ble senere samme år utgitt på video av Nord Video.
Estlands hær

Estlands hær er hovedgrenen i det estiske forsvaret.  Hærens hovedprioritet er å ta fram kapasiteter til å delta i internasjonale operasjoner og forsvare estisk territorium i samarbeid med allierte styrker.
Størrelsen på hærens fredsorganisasjon er rundt 3 300, hvorav rundt 1 500 er vernepliktige.  Hærsjefen er for tiden oberst Indrek Sirel.

Historie

I april 1917 utstedte mobiliseringsdepartementet i den russiske generalstaben en ordre om å samle estisk militært personell i deres hjemland.  Den første etniske estiske militæravdelingen ble dannet 20. mai 1917 når den russiske krigsministeren ga sin tillatelse til å opprette 1. estiske regiment.  Oberst Aleksander Tõnisson ble utnevnt til sjef for den nye avdelingen, som besto av 32 offiserer og 3 372 mannskaper.  1. regiment ble så overført fra Virumaa til Rakvere for å fortsette oppbyggingen, og nådde etter hvert sin maksimale størrelse på 118 offiserer og 10 151 mannskaper.  Gjennom sin eksistens var regimentet tjenestested for 216 offiserer og 11 538 mannskaper.  Regimentet var grunnlag for dannelsen av nasjonale soldater, offiserer, avdelinger og til slutt hele forsvaret.
To år etter slutten på den estiske uavhengighetskrigen (1918–20) besto den estiske hæren av 3 feltdivisjoner og et antall uavhengige bataljoner og kompanier.  
Estlands landområde var litt over 67 tusen km² med en befolkning på rundt 1,5 millioner.  De væpnede styrkene hadde totalt 12 000 mann.  Verneplikten for hæren var på 18 måneder for infanteriet og 24 måneder for andre troppetyper.  Til esternes fordel var sjøen Peipus som tjente som naturlig forsvarslinje.

Utrustning

Hæren har vært satt opp med en blanding av vestlig og østblokk-materiell, men har ambisjoner om full Nato-integrasjon, så trenden er å ta i bruk mer og mer vestlig materiell.
Pansrede personellkjøretøyer er hovedsakelig Sisu XA-180 6×6 og BTR-80 8×8.  Ildstøtte besørges med Soltam 81 mm og M/41D 120 mm bombekastere, panservern besørges med en hel rekke forskjellige systemer.  Luftvernartilleriet er satt opp med ZU 23-2 maskinkanoner og Mistral bakke-til-luft-missiler.  Personlig våpen er for de fleste enten Ak 4 7,62 mm automatgevær eller Galil i 5,56 mm.
Sitrongress

Bruk

Særlig Cymbopogon citratus er mye brukt som krydderurt i asiatisk matlaging, den blir 60–90 cm høy. Når stengelen klemmes eller knuses gir den fra seg en sitronaktig aroma. Mesteparten av smaken finnes nær roten. For å frigi smaken bør sitrongresset knuses og hakkes rett før en har det i retten. Det brukes ofte i supper , salater og wokretter.
Mange av artene brukes også til å utvinne eteriske oljer, særlig citronellol og geraniol. Også bruken som krydder og som middel til å fordrive insekter henger sammen med de eteriske oljene.
Denne planten brukes også som tilsetning i enkelte typer øl og mineralvann (som i produktet "Farris, med smak av sitron og sitrongress", av Ringnes Bryggerier).
Dag Roar Ørsal

Klubbkarriere

Ørsal kom fra Ørsta til Hødd høsten 2000. I sitt første opphold i klubben scoret han 54 mål på 153 kamper.
Før 2005-sesongen gikk Ørsal til Molde. Der debuterte han i treningenskamp mot GIF Sundsvall. Han kom inn i en posisjon som hengende spiss og scoret et mål som sendte Molde opp i en 2-1 ledelse. Kampen endte til slutt 2-2. Etter en sesong i Molde reiste han tilbake til Sunnmøre, denne gangen til Aalesund. Her spilte han to sesonger før han gikk til Haugesund.
Januar 2011 ble det klart at Ørsal returnerte til Hødd etter seks år i andre klubber. Ørsal har hatt en vanskelig sesongoppkjøring til Adeccoligaen 2011. Han begynte en treningskamp fra start mot Molde i begynnelsen av februar men siden det har han ikke spilt noen andre kamper. Nå har han ikke vært i en skikkelig trening på en måned. Assistenttrener Sindre Eid har sagt ovenfor Sunnmørsposten at det kan være snakk om en strekk på baksiden av låret.
Hordaland krins av Norges speiderforbund

Historie

Speiderarbeidet blant gutter i Bergen startet allerede i 1910, bare 3 år etter at Baden Powell samlet de første speiderne på Brownsea Island. De første troppene ble organisert i 1911, og i 1912 ble Bergen Krets av Norsk Speidergutt-Forbund (NSF) etablert. Jentene fikk organisert speiderarbeid i 1921, og Norsk Speiderpikeforbund (NSPF) ble etablert med sitt første hovedstyre i Bergen. I 1978 ble NSF og NSPF slått sammen til Norges speiderforbund.
Kretsgrensene har variert opp gjennom årene, men hovedaktiviteten har i alle år vært konsentrert om Bergensregionen for Bergen Krets, mens Hardanger/Voss og Sunnhordland var egne kretser. 1. januar 2001 ble Bergen Krets og Hardanger/Voss krins slått sammen til Hordaland krins som omfatter Hordaland fylke med unntak av de kommunene som inngår i Ryvarden krets.
Speiderarbeidet omfatter i dag aldersgruppene fra 6 år og oppover. Kretsen har i alt ca. 30 aktive speidergrupper fordelt på 8 kommuner, i alt 1500 medlemmer.
Prognose

En prognose er en forutsigelse av hvordan en utvikling vil arte seg. Det brukes innen flere fagfelt, og henspiller på en faglig forutsigelse om et utfall. Grunnprinsippet bak prognoser er at systematisk innsamling av observasjoner om tidligere utvikling eller utfall kan benyttes for å gjøre antakelser om hvordan samme fenomen vil utvikle seg i framtiden. Dersom flere faktorer inngår i prognosen omtales sammenhengene som en modell.
En framskriving er en beregning av en fremtidig utvikling basert på visse antakelser for vekstfaktorene. I en prognose forsøker en sikre seg at den er basert på realistiske og plausible forutsetninger. Enhver prognose er en framskriving, men ikke omvendt. 
Ordet fra prognose kommer fra gresk πρόγνωσις, og er sammensatt av pro, «før» og gnosis, «å vite». Det vil si «vite på forhånd».
Eksempler på kjente typer prognoser er værvarsel, befolkningsframskrivinger, klimaprognosene fra FNs klimapanel, jordskjelvvarsler, samfunnsøkonomisk langtidsplanlegging som for eksempel Finansdepartementets perspektivmelding, teknisk analyse av aksjemarkedet m.fl. Bedriftsbudsjetter er også en type prognoser, ettersom de ofte gjør framskrivinger av bedriftens antatte fremtidige inntekter og utgifter basert på tidligere historikk og ledelsens fagkunnskap.

Medisinsk

I medisin og psykologi er en prognose en forutsigelse eller en skjønnsmessig vurdering av hvordan man antar at en sykdom vil forløpe. Mens å gi en diagnose er å fastslå sykdomsbildet, bygger prognosen på diagnosen og er en antakelse av sykdommens fremtidige utvikling. Vurderingen bygger på statistisk materiale og tidligere erfaring, men individuelle faktorer spiller inn som usikkerhetsmoment. Det henspiller både på varigheten av sykdommen, muligheten for å bli frisk og hvorvidt den vil føre til varige men for pasienten. Dette er den rette medisinprognosering når den ikke blir endret over alt for lang tid. For eksempel er 11% av schizofrene i stand til å jobbe. For mange kroniske sykdommer er det vanlig å oppgi prognosen i et 5-års perspektiv, f.eks. «det er 10% 5-årsoverlevelse for brystkreft».

Økonomi og statistikk

Prognose brukes gjerne for å betegne en antakelse om utviklingen på et økonomisk marked. Prognosene framkommer ofte ved å analysere statistikk og gjøre vurderinger om fremtidig utvikling basert på en kombinasjon av trender og ekspertvurdering. For eksempel «Resultatene i andre kvartal var over de forventede prognosene».
Emmet County (Iowa)

Navn

Fylket er oppkalt etter den irske nasjonalisten Robert Emmet.
Plystreender

Taksonomi

Slekten Thalassornis ble av og til plassert i et tribus (Thalassornini) eller underfamilie (Thalassorninae) for seg, fordi man tidligere trodde at den var nærmere beslektet med skarvender (Oxyurinae), men nå regnes arten som ei atypisk for plystreand og er plassert i Dendrocygninae.
Beleiringen av Nice i 1705

Beleiringen av Nice fant sted fra 15. mars 1705 til 4. januar 1706 under den spanske arvefølgekrigen mellom den franske armen til Ludvig XIV og Victor Amadeus II av Savoie.
Våren 1705 beleiret den franske arméen, kommandert av hertugen av Leene Feuillade bastionene og tårnet rundt Nice, som da tilhørte hertugdømmet Savoie ved kysten av Middelhavet. Etter en flere uker lang beleiring overga byen seg, men festningen sto imot artilleriilden til Hertugen av Berwick. Som en akropolis, ruver festningen over byen fra en klippe omringet av 2,3 km lange murer. Festningen i Nice ble redusert til ruiner av 113 kanoner og bombekastere, og overga seg etter 54 dager med bombardement.
Narratologi

Narratologi er læren om hvordan fortellinger er bygget opp. Således kan man si at dette er en gren av litteraturvitenskapen. Moderne narratologi tar utgangspunkt i Vladimir Propps og Gérard Genettes teoretiske arbeid. Viktige begreper innenfor narratologien er for eksempel diegesis, tid (iterativitet, durasjon) og karakter.
I den vestlige kulturkrets regnes Aristoteles' Poetikken som første systematiske fremstilling av fortellerteori, og som innførte sentrale begrep som mimesis.
Arctonotus lucidus

Utseende

En middelsstor (vingespenn 22-23 millimeter), tettbygd, olivengrønn svermer (preparerte eksemplarer blir brune etter hvert).
Bakvingene er brunlig rosa.

Levevis

Larvene lever på ulike planter i mjølkefamilien.
De voksne svermerne er aktive vinter til tidlig vår (desember-mars), da de flyr fra skumringen og utover. De kommer gjerne til lys.

Utbredelse

Den er utbredt langs vestkysten av Nord-Amerika, fra det nordvestlige Mexico i sør til Washington i nord.
Taigaspissmus

Beskrivelse

Det er en liten spissmus med en kroppslengde (snute–halerot) på cirka 57–82 mm, og en hale som utgjør cirka 41–55 mm. Vekten utgjør cirka 6,5–14,5 cm. Som alle spissmus er den sålegjenger, og bakfoten måler cirka 13–15 mm. Arten ligner Sorex unguiculatus og krattspissmusa, men den er noe kraftigere og større enn sistnevnte. Pelsen er mørk gråbrun på ryggen og gråhvit til gulgrå i buken.
Sorex-artene har 32 tenner. Som alle rødtannspissmus har dyra jern utfelt i emaljen på tennene, noe som gir røde tannspisser og øker slitestyrken på den delen av emaljen som farges rød. Det er ofte vanskelig å skjelne mellom artene uten å undersøke tannmønsteret.
Taigaspissmus holder til på næringsrikt jordsmonn i det nordlige palearktiske skogbeltet. Den eter insekter og larver av disse, samt makk og annet. Den finnes nord i Eurasia, fra Østersjøen gjennom området rundt Bajkalsjøen i Sibir, til det Russlands fjerne østen og langs Baekdudaegan-fjellene på den koreanske halvøy.
Taigaspissmus er funnet ved en rekke lokaliteter i Finnmark og Troms. I Sør-Norge hadde man kun observert arten i Trysil (Hedmark), men i 2003 ble den også registrert i Hellesylt og i Austefjorden på Sunnmøre (Møre og Romsdal).
Svømming under Sommer-OL 2008 – 10 kilometer kvinner

Kvalifikasjon

25 svømmer kvalifiserte seg på grunnlag av plasseringer ved 2008 World Open Water Swimming Championships avholdt i Sevilla, Spania og Good Luck Beijing Olympiske 10 kilometer maraton svømmekvalisering holdt i Beijing, Kina.
Svømmeren Natalie du Toit fra Sør-Afrika som har en amputasjon, var blant de startende.
Norge var ikke representert i øvelsen.
Fylkesvei 363 (Hordaland)

Fylkesvei 363 (Fv363) i Hordaland går mellom Solberg og Hatland i Osterøy kommune. Veien er 2,8 km lang.
Per 2014 har den blitt del av Fv362Fylkesvei 362.
Judo under Middelhavslekene 2005

Judo under Middelhavslekene 2005. Judo var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var tiende gangen som judo var med på programmet under middelhavslekene. Det ble konkurrert i sju klasser for menn og i sju for kvinner. Alle tapende semifinalister fikk bronsemedaljer. Spania ble beste nasjon med tre gullmedaljer foran Frankrike som også vant tre gull.
Spiral

Tredimensjonale spiraler

Som ved todimensjonale spiraler, er r en kontinuerlig funksjon av θ. I tillegg har tredimensjonale spiraler en variabel h, høyde. Den er også en kontinuerlig funksjon av θ.

Kuleformede spiraler

En kuleformet spiral (loksodrom) er en kurve på en kule som går i sirkelform fra pol til pol.
Albert Hofmann

Bakgrunn

Hofmann ble født i Baden i Sveits. Han var den eldste av fire søsken. Faren var verktøymaker. Da han ble alvorlig syk måtte Albert bidra til familiens livsunderhold og tok da lære i handelsfag. Samtidig forberdte han seg på sin matura. Hans dåpsfadder, det vil si gudfar, finansierte studiet. Hofmann begynte i 1925 på kjemistudiet ved Universitetet i Zürich.
Hans hovedinteresse var planter og dyr. Han gjorde viktige oppdagelser angående stoffet kitin, noe han tok doktorgraden på i 1929, 23 år gammel.

Forskning, oppdagelsen av LSD

LSD ble fremstilt første gang av Hofmann i 1938, da han jobbet for det sveitsiske legemiddelselskapet Sandoz (nå Novartis) i Basel. Opprinnelig forsket han på soppen meldrøye.
Prosjektet ble satt til side i fem år, før han igjen fremstilte litt LSD-25, som stoffet ble kalt. Ved en tilfeldighet fikk han i seg litt av stoffet gjennom fingertuppene og oppdaget stoffets effekt.
Senere tok han med vilje en dose på 250µg for å teste ut effekten videre.
Hofmann ble skuffet da hans oppdagelse ble trukket fra markedet etter at det ble bannlyst verden over. Han var til sin død overbevist om at medikamentet kunne hjelpe i behandlingen av psykologiske problem.

Videre karriere

Hofmann jobbet for Sandoz til han pensjonerte seg i 1971.
Hans forskning på meldrøye resulterte i flere viktige medisiner, bl.a. et medikament som forhindrer blødninger etter fødsel fremdeles i bruk den dag i dag. 
Som pensjonist var han medlem av Nobelpris-komitéen og en aktiv foredragsholder.
Steel City-derby

Steel City derby er betegnelsen for en fotballkamp mellom Sheffield United og Sheffield Wednesday som begge kommer fra Sheffield i England som blir kalt for «The steel city» på grunn av sin stålproduksjon. Det første Steel City derby ble spilt 16. oktober 1893 og har siden da blitt spilt 127 ganger.
Thanatus atratus

Utseende

Thanatus atratus er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes genitalier, hos hunner epigynet og hos hanner pedipalpenes siste ledd.

Levevis

Thanatus atratus er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.
Håndball under Middelhavslekene 1975

Håndball under Middelhavslekene 1975. Håndball var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var andre gangen som håndball var med på programmet under Middelhavslekene. Det var kun en håndballturnering for menn, fem lag deltok.
Barry Jenkins

Karriere

Jenkins gjennombruddsfilm var Medicine for Melancholy (2008), en lavbudsjetts film med Wyatt Cenac og Tracey Heggins i hovedrollene. Filmen fikk god mottagelse hos kritikere.
Etter suksessen med sin forrige film, skrev Jenkins et manus om «Stevie Wonder og tidsreise», og en adaptasjon av James Baldwins roman If Beale Street Could Talk, men ingen av disse ble satt i produksjon. Han hadde deretter jobber som snekker og grunnla et reklamebyrå. I 2011, skrev han og regisserte Remigration, en science fiction-kortfilm om gentrifisering. Jenkins ble manusforfatter for HBO-serien The Leftovers, men han kommenterte i ettertid at «jeg fikk ikke gjort mye».
Jenkins skrev og regisserte dramaet Moonlight (2016). Filmen ble spilt inn i Miami og hadde premiere Telluride Film Festival i 2016 og fikk svært positiv kritikk. Jenkins ble nominert til to Golden Globes under den 74. Golden Globe-utdelingen for arbeidet med Moonlight (beste regi og beste manus).
Eirik-André Rydningen

Diskografi

(Ufullført)